На основу члана 26. став 1. тачка 4. Одлуке о месним заједницама на територији општине Сента („Службени лист општине Сентра, број 12/2021) и на основу члана 53. став 5. Упутства за спровођење избора за чланове савета месних заједница на територији општине Сента расписаних за 15. август 2021. године („Службени лист општине Сентра, број 15/2021), Изборна комисија за спровођење избора за чланове савета месних заједница, на седници одржаној 23. јула 2021. године, доноси

**У П У Т С Т В О**

**О ГЛАСАЊУ ВАН БИРАЧКОГ МЕСТА КОД ИЗБОРА ЗА ЧЛАНОВЕ САВЕТА МЕСНИХ ЗАЈЕДНИЦА НА ТЕРИТОРИЈИ ОПШТИНЕ СЕНТА РАСПИСАНИХ ЗА 15. АВГУСТ 2021. ГОДИНЕ**

**Члан 1.**

Бирач који није у могућности да гласа на бирачком месту (немоћно или спречено лице) може да обавести бирачку комисију најкасније до 11,00 часова на дан гласања, да жели да гласа.

Немоћним и спреченим лицима сматрају се лица која из здравствених разлога нису у могућности да дођу на бирачко место, особе са инвалидитетом и немоћна стара лица.

Немоћним и спреченим лицима не сматрају се лица која због природе посла који обављају нису у могућности да у време док је бирачко место отворено обаве гласање на бирачком месту.

**Члан 2.**

На основу благовремено примљених обавештења из члана 1. став 1. овог упуства, бирачка комисија, прво, утврђује да ли су сва пријављена немоћна или спречена лица уписана у извод из бирачког списка, с тим да се редни број бирача у изводу из бирачког списка не сме заокружити све док се повереници бирачке комисије не врате после гласања ван бирачког места.

Гласање бирача ван бирачког места може се обавити само на подручју које обухвата бирачко место.

У складу са ставом 2. овог члана, бирачки одбор треба да утврди да ли се сва пријављена лица налазе на подручју које обухвата бирачко место.

Пошто утврди да су испуњени услови за спровођење гласања ван бирачког места у складу са ст. 1. и 3. овог члана, бирачка комисија попуњава обрасце потврда о изборном праву за све бираче који треба да гласају ван бирачког места, које потписује председник бирачке комисије.

Након попуњавања потврда о изборном праву за гласање ван бирачког места, бирачка комисију одређује три члана или заменика члана бирачке комисије (повереници бирачког одбора) који треба да спроведу гласање ван бирачког места.

**Члан 3.**

За потребе спровођења гласања бирача ван бирачког места, председник бирачког одбора и повереници бирачког одбора припремају следећи материјал:

 1) изборну листу кандидата за чланове Савета месне заједнице;

 2) попуњене потврде о изборном праву за гласање ван бирачког места, за све бираче који треба да гласају ван бирачког места;

 3) потребан број гласачких листића за све бираче који треба да гласају ван бирачког места;

 5) потребан број коверата у које бирачи који гласају ван бирачког места треба да ставе своје гласачке листиће пошто гласају, заједно са потписаном потврдом о изборном праву за гласање ван бирачког места;

 8) прибор за писање и печаћење коверата (оловке, печат и печатни восак).

**Члан 4.**

Повереници бирачке комисије одлазе код бирача и утврђују његов идентитет.

Потом повереници бирачке комисије предају бирачу: гласачки листић, изборну листу кандидата за чланове Савета месне заједнице, потврду о изборном праву за гласање ван бирачког места и коверту у које ће бирач ставити попуњени гласачки листић заједно са потврдом о изборном праву за гласање ван бирачког места.

**Члан 5.**

Пре него што напусте просторију у којој бирач треба да гласа, повереници бирачке комисије упознају бирача с начином гласања и напомињу му да, пошто гласа, треба да поступи на начин описан у ст. 3. и 4. овог члана.

Пошто упознају бирача с начином гласања и поступањем након гласања, повереници бирачког одбора напуштају просторију у којој бирач гласа.

Пошто гласа, бирач потписује потврду о свом изборном праву за гласање ван бирачког места.

Бирач, потом, ставља попуњени и пресавијени гласачки листић заједно са потписаном потврдом о изборном праву за гласање ван бирачког места у коверат, који повереници бирачке комисије пред њим запечате.

**Члан 6.**

По повратку на бирачко место, повереници бирачке комисије треба да обавесте председника бирачке комисије о томе да ли је неки бирач ван бирачког места (слепо лице, лице са другим видовима инвалидитета или неписмено лице) гласао уз помоћ помагача.

**Члан 7.**

Одмах по повратку на бирачко место, повереници бирачке комисије предају коверте председнику бирачког одбора, који их отвара и проверава да ли се у њима налазе потврде о изборном праву за гласање ван бирачког места и да ли су потписане од стране бирача.

Тек пошто се утврди да се у коверти налази потврда о изборном праву за гласање ван бирачког места и да је потписана од стране бирача, заокружује се редни број под којим је тај бирач уписан у извод из бирачког списка, а председник бирачког одбора вади гласачки листић и убацује га у гласачку кутију.

Ако потврда о изборном праву за гласање ван бирачког места недостаје или није потписана, сматра се да бирач није гласао, због чега председник бирачког одбора гласачки листић ставља у посебан коверат које запечаћује и тако запечаћен коверат после гласања предаје Изборној комисији у коверти са неупотребљеним гласачким листићима. О наведеном се уноси напомена у Записник о раду бирачког одбора, као догађај од значаја за гласање.

Бирачки одбор уноси у Записник о раду бирачког одбора:

 1) укупан број бирача који су гласали ван бирачког места;

 2) колико је од тог броја гласало лица која нису могла да дођу на бирачко место из здравствених разлога, колико лица са инвалидитетом и колико немоћних старих лица;

 3) под којим редним бројевима су ти бирачи уписани у извод из бирачког списка.

Приликом примопредаје изборног материјала после гласања, бирачка комисија, уз остали изборни материјал, радном телу предаје све потврде о изборном праву бирача који су гласали ван бирачког места (и потписане и евентуално непотписане), у посебном коверту.

#### Члан 8.

Ово упутство ступа на снагу даном доношења и објављује се у „Службеном листу општине Сента“.

|  |  |
| --- | --- |
| **Република Србија****Аутономна Покрајина Војводина****Општина Сента**  **Изборна комисија за спровођење избора**  **за чланове савета месних заједница****Број: 013-10/2021-IV-28****Дана: 23. јула 2021. године** **С е н т а** | **Председница Изборне комисије Едит Шарњаи Рожа, дипл. правник** |